སངས་རྒྱས་རབས་བདུན་གྱི་བསྟོད་པ་ནོར་ཕྲེང་བཞུགས།
༄༅། །ནོ་མོ་བྷུདྡྷ་ཡ། དང་པོ་བསྐལ་པ་དཔག་མེད་ནས།། བྱང་ཆུབ་མཆོག་ཏུ་
སེམས་བསྐྱེད་ཅིང་།། བར་དུ་ཚོགས་གཉིས་རྒྱ་མཚོ་བསགས།། ཐ་མར་མངོན་
པར་རྫོགས་སངས་རྒྱས།། སངས་རྒྱས་སྟོང་ལ་ཕྱག་འཚལ་ལོ། །སྔོན་ཚེ་ཚེ་ལོ་
འབུམ་ཐུབ་དུས།། གདུལ་བྱའི་དགེ་བཅུ་རྫོགས་པའི་དུས།། ཐམས་ཅད་རང་
བཞིན་མངོན་སངས་རྒྱས༎ སྟོན་པ་རང་བྱུང་ཐུགས་རྗེ་ཅན༎ ཕྱག་འཚལ་མཆོད་
འབུལ་གསོལ་བར་འདེབས།། བདག་སོགས་འགྲོ་ཀུན་ཐུགས་རྗེས་ཟུངས།། མི་
རྣམས་ཚེ་ལོ་བརྒྱད་ཁྲིའི་དུས༎ དགེ་བཅུ་རབ་རྫོགས་སྡིག་བཅུ་བྲལ། ལྷག་བཅས་
ས་ལ་ཀུན་སངས་རྒྱས། སྟོན་པ་འཁོར་བ་ཀུན་འདྲེན་བྱོན།། ཕྱག་འཚལ་མཆོད་
འབུལ་གསོལ་བར་འདེབས།། བདག་སོགས་འགྲོ་ཀུན་ཐུགས་རྗེས་ཟུངས།། མི་
རྣམས་ཚེ་ལོ་དྲུག་ཁྲིའི་དུས༎ སྟོན་པ་ཉོན་མོངས་དུག་སྲེག་བྱོན། བདུད་ནི་བསམ་
ངན་དུག་བྱེད་བརྟུལ། གདུལ་བྱ་ཐར་པའི་ས་ལ་བཀོད།། སྟོན་པ་དེ་ལ་གསོལ་
བར་འདེབས།། བདག་སོགས་འགྲོ་ཀུན་ཐུགས་རྗེས་ཟུངས།༎ མི་རྣམས་ཚེ་ལོ་བཞི་
ཁྲིའི་དུས། སྟོན་པ་ཚད་མེད་ཐུགས་རྗེ་ཅན།། བདུད་ནི་འདོད་པའི་དུག་ལྔ་
བརྟུལ། གདུལ་བྱ་མ་ལུས་ཐར་པར་འདྲེན།། སྟོན་པ་དེ་ལ༔ །།བདག་སོགས་འགྲོ༔ ༎
མི་རྣམས་ཚེ་ལོ་ཉི་ཁྲིའི་དུས།། སྟོན་པ་ཐམས་ཅད་མཁྱེན་གཟིགས་བྱོན། བདུད་
ནི་རྐུན་དུག་ནག་པོ་བརྟུལ། གདུལ་བྱ་སྐལ་ལྡན་ཐར་པར་དྲངས།། སྟོན་པ་དེ་ལ་
གསོལ༔ །།བདག་སོགས༔ །།མི་རྣམས་ཚེ་ལོ་ཁྲི་ཐུབ་དུས།། སྟོན་པ་ཀུན་ཤེས་ཐང་པོ་
བྱོན།། བདུད་ནི་དུག་མདའ་ནག་པོ་བརྟུལ། གདུལ་བྱ་ལས་དག་ཐར་པར་དྲངས།།
287

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སྟོན་པ་དེ་ལ༔ །བདག་སོགས་འགྲོ༔ །།མི་རྣམས་ཚེ་ལོ་ལྔ་བརྒྱའི་དུས།། སྟོན་
པ་གཏོ་རྒྱལ་ཡེ་མཁྱེན་བྱོན།། བདུད་ནི་ལས་ངན་སྡིག་ཏོ་བརྟུལ།། གདུལ་བྱ་ལས་
བཟང་ཐར་པར་དྲངས།། སྟོན་པ་དེ་ལ༔ །།བདག་སོགས་འགྲོ༔ །།མི་རྣམས་ཚེ་ལོ་
བརྒྱར་ཐུབ༔ །།སྟོན་པ་གཤེན་རབ་མི་བོ་བྱོན། བདུད་ནི་ཁྱབ་པ་ལག་རིང་བརྟུལ།
སྐུ་གསུང་ཐུགས་ཀྱིས་གདུལ་བྱ་འདུལ། སྟོན་པ་དེ་ལ༔ །།བདག་སོགས༔ །།དེ་ལྟར་
འདས་དང་ད་ལྟར་བཞུགས།། མ་འོངས་འབྱོན་འགྱུར་རྫོགས་སངས་རྒྱས།།
སངས་རྒྱས་སྟོང་ལ་གསོལ་བར་འདེབས།། ཕྱག་འཚལ་མཆོད་འབུལ་སྐྱབས་སུ་
མཆི།། བདག་སོགས་འགྲོ་ཀུན་ཐུགས་རྗེས་ཟུངས༎ སངས་རྒྱས་ས་ལ་བཀོད་དུ་
གསོལ།། ན་མོ་གཤེན་རབ་མཆོག་དེ་བཞིན་གཤེགས་པ་དགྲ་བཅོམ་པ་ཡང་དག་
པ་རྫོགས་པའི་སངས་རྒྱས་རང་བྱུང་ཐུགས་རྗེ་ཅན་ལ་ཕྱག་འཚལ་ལོ། །གཤེན་
རབ་མཆོག། །འཁོར་བ་ཀུན་འདྲེན་ལ༔ །།གཤེན་རབ་མཆོག༔ །ཉོན་མོངས་དུག་
སྲེག་ལ༔ །།གཤེན་རབ་མཆོག༔ །ཚད་མེད་ཐུགས་རྗེ་ཅན་ལ༔ །གཤེན་རབ་མཆོག༔ །
ཐམས་ཅད་མཁྱེན་གཟིགས་ལ༔ །གཤེན་རབ་མཆོག༔ །ཀུན་ཤེས་ཐང་པོ་ལ༔ །།
གཤེན་རབ་མཆོག་དེ༔ །།གཏོ་རྒྱལ་ཡེ་མཁྱེན་ལ་ཕྱགf །གཤེན་རབ་མཆོག༔ །གཤེན་
རབ་མི་བོ་ལ༔ །།གཤེན་རབ་མཆོག་དེ་བཞིན་གཤེགས་པ་དགྲ༔ །།བསྐལ་པ་བཟང་
པོའི་སངས་རྒྱས་སྟོང་ལ༔ །།བདག་དང་མཐའ་ཡས་པའི་སེམས་ཅན་ཐམས་ཅད་
ཀྱིས།། བསྐལ་པ་གྲངས་མེད་པར་ཉོན་མོངས་པ་དུག་ལྔས་བསགས་པའི་ལས་དང་
སྒྲིབ་པ་ཐམས་ཅད་བྱང་བར་གྱུར་ཅིག །ཞེས་པ་འདིའང་དགེ་བཙུན་བསྟན་འཛིན་རབ་རྒྱས་
ཞེས་པས་བསྐུལ་ངོར། ཤར་རྫ་པས་བྲིས་པས་སེམས་ཅན་ཐམས་ཅད་ཐར་པ་བདེ་བའི་ས་ཐོབ་པར་ཤོག་
ཅིག །སངས་རྒྱས་རབས་བདུན་བསྟོད་ཚིག་འདི། སྡེ་དགེ་རུ་མདའི་རབ་རྒྱས་དང་། ཚུལ་ཁྲིམས་བསམ་
གཏན་ཀརྨ་ནས། པར་བསྒྲུབས་འགྲོ་ཀུན་དོན་དུ་བསྔོ། དགེའོ༎
288

ནམ་མཁའ་མཛོད་ཀྱི་སྒྲུབ་སྐོར།
ཡང་ཟབ་ནམ་མཁའ་མཛོད་ཆེན་ལས།